ร้านนี้มีโอกาสได้ไปทานตั้งแต่เด็กๆ จนตอนนี้ก็ยังเป็นร้านในดวงใจเสมอ
อาหารสไตล์จีน รสชาติ ชัดเจน จัดจ้านลงตัวแทบทุกจาน เหมาะกับคนไทย

ผัดผักกระเฉดไฟแดง
ร้านนี้เป็นร้านที่ทำให้เริ่มหัดกินผักกระเฉดได้ หลังจาก ไม่ชอบมานานด้วยกลิ่นเฉพาะตัวของมัน รู้สึกว่าที่นี่ทำจานนี้ได้อร่อยที่สุดตั้งแต่ได้เคยทานมาทุกร้าน
เลือกเอาแต่ยอดมาผัก ผัดด้วยจังหวะไฟแรงกำลังดี ทำให้ออกมาผักยังกรอบ หวาน แถมมีซอสเค็มเผ็ดแทรกเข้าไปในเนื้อ อร่อยมากๆ!

เนื้อปลาเก๋าราดพริก
เฉือนออกมาแต่เนื้อติดหนังจากปลาเก๋าทะเลตัวใหญ่ ผ่านการทอดด้วยไฟแรง ราดน้ำซอส ที่ปรุงรส หวานนำ เปรี้ยว เผ็ดนิดๆ 
เมื่อเคี้ยวปลาเนื้อนุ่มหนังกรอบรวมกับน้ำราด ทานกับข้าวสวยร้อนๆ เอาอะไรมาแลกก็ไม่ยอม

พล่ากุ้งแม่น้ำ
กุ้งตัวใหญ่มันเยิ้มเผากำลังดี กึ่งสุกกึ่งดิบนิดหน่อย ราดด้วย เครื่องพล่าสับ(หรือบดละเอียด) ทำให้กลิ่นรส เปรี้ยว เผ็ด สะใจฟุ้งกระจายเต็มปาก
แนะนำให้ทานเนื้อกุ้งราดมัน และเครื่องเยอะๆ คือดีมาก

หอยแมลงภู่ทอดกะทะร้อน
หอยตัวใหญ่และ แป้งสูตรเฉพาะของทางร้านที่กรอบบางส่วน บางส่วนหยุ่นๆเคี้ยวมัน ผสมกับไข่ ถั่วงอกสุกกำลังดี เสริฟบนกะทะร้อนฉ่า เหยาะพริกไทยนิดหน่อย ทานกับซอสพริก อืมม..

และยังมีอาหารอื่นๆให้เลือกไม่หมด รวมถึง ของหวาน เผือกหิมะเผือกคลุกน้ำตาล ที่กรอบน้ำตาลนอก นุ่มในกำลังดี ฟินดีมาก

ราคาโดยรวมเมื่อทานเสร็จ อาจพบว่าอาจดูสูงเล็กน้อย แต่หากถ้าเทียบกับรสชาติ คุณภาพวัตถุดิบ ความสด ถือว่าคุ้มค่าและ ยินดีจ่ายอย่างไม่มีข้อสงสัย:)